[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Eestlannad debu\u0308teerisid ringrajaso\u0303idu naiste EM-sarjas"}, {"text_idx": "#000006", "text": "Kvalifikatsioonides olid Kazakova (kiireim ringiaeg 1.58,483) ja Saluste (2.07,759) tulemused 19. ja 25. ning 14. ja 26. Kokku oli avaetapil rajal 26 tu\u0308drukut u\u0308heksast riigist, vahendab msport.ee."}, {"text_idx": "#000007", "text": "Esimeses vo\u0303istlusso\u0303idus oli Kazakova 15., kaotades liidrile Roberta Ponzianile (Yamaha, Itaalia) 1.15,619, vo\u0303iduso\u0303idus oli tema parim ringiaeg 2.00,057. Teises vo\u0303iduso\u0303idus oli Kazakova 14., ja\u0308a\u0308des liidrile Ponzianile alla 1.00,029 ja parandades ringiaega 1.58,960-le."}, {"text_idx": "#000008", "text": "\"Pa\u0308ris a\u0308ge kogemus oli so\u0303ita koos kiirete tu\u0308drukutega,\" ra\u0308a\u0308kis Kazakova. \"Aprilli alguses ka\u0308isin Misanos rajaga tutvumas ja sellest oli palju kasu. Saime teada, kuidas mootorratast seadistada ning na\u0308dalavahetuse paari vabatreeningutega suutsin omale ko\u0303ik uuesti meelde tuletada.\" Noor paidelanna tunnistas, et selleks, et Lo\u0303una-Euroopa radadel kiirem olla, peab vo\u0303imalikult palju nendel radadel so\u0303itma."}, {"text_idx": "#000009", "text": "\"Mo\u0303lemad stardid la\u0308ksid kenasti. Esimeses vo\u0303iduso\u0303idus tahtsin kiirema grupi sabas so\u0303ita, et hoogu saada, aga peale starti kukkus u\u0308ks vo\u0303istleja kuuendas kurvis minu ees ja pidin korraks hoogu va\u0308hemaks vo\u0303tma ning seeto\u0303ttu ja\u0308in kiiremast grupist maha,\" kirjeldas ta vo\u0303istluskogemust. \"Lo\u0303puks olin pusimas kahe vo\u0303istlejaga ja ta\u0308nu sellele sain na\u0308ha oma no\u0303rgemaid kohti. Selles so\u0303idus finis\u030ceerisin u\u0308ldarvestuses 15. kohal ning WEC arvestuses 12. kohal.\""}, {"text_idx": "#000010", "text": "\"Teises vo\u0303iduso\u0303idus oli sama plaan \u2013 kiire grupi taga so\u0303ita. Seekord oli hoog parem, paar ringi alguses sain so\u0303ita omaette ja umbes vo\u0303iduso\u0303idu keskel mo\u0308o\u0308dus tagant u\u0308ks tu\u0308druk, kellega ma lo\u0303puni vo\u0303itlesin. Finis\u030ceerisin u\u0308ldarvestuses 14. kohal ning WEC arvestuses 11. kohal. Olen kogemusega va\u0308ga rahul, sain va\u0308ga palju uusi teadmisi ja va\u0308ga loodan, et tekib veel vo\u0303imalus seal osaleda,\" lisas Kazakova."}, {"text_idx": "#000011", "text": "Saluste oli esimeses vo\u0303iduso\u0303idus 23., kaotades vo\u0303itjale ringiga ja tema parim ringiaeg vo\u0303iduso\u0303idus oli 2.06,283. Sama koha sai Saluste ka teises vo\u0303iduso\u0303idus, siin ringiajale parandust ei tulnud."}, {"text_idx": "#000012", "text": "\"Misano rajal olin esimest korda, seega oli ko\u0303ik uus ja o\u0303ppida palju,\" ra\u0308a\u0308kis Saluste. \"O\u0303nneks sain kaks pa\u0308eva enne vo\u0303istlusi natuke treenida. Laupa\u0308evane vo\u0303istlus la\u0308ks paremini kui pu\u0308hapa\u0308evane. Laupa\u0308eval parandasin vo\u0303istlusel aega ja lootsin pu\u0308hapa\u0308eval teha sama ja ehk kohtagi parandada, aga la\u0308him konkurent oli sirgel oluliselt kiirem kui eile ja kahjuks ei o\u0303nnestunud mul tema tempot hoida.\""}, {"text_idx": "#000013", "text": "\"Itaalia ja Hispaania tu\u0308drukud-naised on va\u0308ga kiired ja mul on arenguruumi palju. So\u0303idustiil on ka tunduvalt agressiivsem kui Eestis vo\u0303i Soomes,\" lisas Saluste. \"Minu peamine eesma\u0308rk esimesel etapil oli o\u0303ppida konkurente tundma, o\u0303ppida nii palju kui vo\u0303imalik ja saada lo\u0303ppvo\u0303istlusele starti. Need eesma\u0308rgid said ta\u0308idetud.\""}, {"text_idx": "#000014", "text": "Saluste plaanib kaasa teha kogu WEC sarja, vahele ja\u0308a\u0308b vaid ja\u0308rgmine, kahe na\u0308dala pa\u0308rast toimuv etapp. Enne tema jaoks ja\u0308rgmist, 24.-25. juunil Mostis toimuvat etappi tahab Saluste leida paremaid u\u0308lekandeseadeid."}, {"text_idx": "#000020", "text": "Madalseisus Ajaxi derbima\u0308ng ja\u0308eti fa\u0308nnide ka\u0308itumise to\u0303ttu pooleli"}, {"text_idx": "#000025", "text": "Dominik Has\u030cek: tundsin ro\u0303o\u0303mu igast treeningust ja ma\u0308ngust"}, {"text_idx": "#000027", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000028", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000029", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000032", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000034", "text": "Risto Lillemets lo\u0303petas Talence'i ku\u0308mnevo\u0303istluse viiendana"}, {"text_idx": "#000035", "text": "Vo\u0303rkpalli olu\u0308mpiavo\u0303itja suri vaid 43 aasta vanuselt"}, {"text_idx": "#000038", "text": "Etioopialanna purustas Berliinis naiste maratoni maailmarekordi"}, {"text_idx": "#000042", "text": "Ma\u0308gi kergejo\u0303ustiku populariseerimisest: sportlaste lood on tohutult erilised"}, {"text_idx": "#000044", "text": "Paul Aron: loodetavasti saan ja\u0308rgmiseks hooajaks vormel-2 sarja"}]